Die Windpomp wen groot by SilwerskermfeesEtienne Fourie, skrywer en regisseur van “Die Windpomp” tydens die 2014 Silwerskerm-toekenningsgeleentheid. Die 2014 kykNET Silwerskermfees het Saterdagaand tydens ŉ glansgeleentheid in Kampsbaai die beste rolprente en kortfilms met toekennings vereer. Die Windpomp het die aand met vyf toekennings vir onder meer beste film en beste regisseur weggestap. Die romantiese komedie, Pad na jou Hart, het twee toekennings ontvang. Bennie Fourie en Bouwer Bosch se skreeusnaakse donker-komedie, Vuil Wasgoed is aangewys as die beste kortfilm en Nommer 37 is ook met ŉ paar toekennings bekroon. Hollywood in my Huis het drie toekennings ontvang en is as die kennersgunsteling vir beste speelfilm tydens die fees aangewys. Die volledige lys van wenners: Beste kortfilm: Vuil Wasgoed Beste regisseur van ŉ kortfilm: Travis Taute & Nosipho Dumisa – Nommer 37 Beste akteur in ŉ kortfilm: Stian Bam – Trippie Beste aktrise in ŉ kortfilm: Nicola Hanekom – Trippie Beste teks vir ŉ kortfilm: Daryne Joshua: Nommer 37 Spesiale benoeming vir nuwe ikoon: Alberts Pretorius Beste film (speelfilms): Die Windpomp Beste regisseur van speelfilm: Etienne Fourie – Die Windpomp Beste vroulike byspeler in ŉ speelfilm: Marga van Rooy – Die Windpomp Beste manlike byspeler in ŉ speelfilm: Marius Weyers – Pad na jou Hart Beste akteur in ŉ speelfilm: Louw Venter – Konfetti Beste aktrise in ŉ speelfilm: Anna-Mart van der Merwe – Stuur groete aan Mannetjies Roux Mees oorspronklike musiek in ŉ speelfilm: Johnny de Ridder – Die Windpomp Beste teks vir ŉ speelfilm: Etienne Fourie – Die Windpomp Beste redigering vir ŉ speelfilm: Dwaine Faria Carrao – Pad na jou Hart Beste nie-Afrikaanse speelfilm: Forgotten Kingdom Kenners se keuse vir beste speelfilm by die fees: Hollywood in my Huis Gehoorgunsteling vir beste speelfilm by die fees: Hollywood in my Huis Gehoorgunsteling vir beste aktrise: Christia Visser – Hollywood in my Huis Gehoorgunsteling vir beste akteur: Deandre Reiners – Seun­